CELEX: 62012CN0277
Language: fi
Date: 2012-06-01 00:00:00
Title: Asia C-277/12: Ennakkoratkaisupyyntö, jonka Augstākās tiesas Senāts (Latvia) on esittänyt 1.6.2012 — Vitālijs Drozdovs, jota edustaa Valentīna Balakireva, v. AAS ”Baltikums”

4.8.2012   
            
            
               FI
            
            
               Euroopan unionin virallinen lehti
            
            
               C 235/10
            
         Ennakkoratkaisupyyntö, jonka Augstākās tiesas Senāts (Latvia) on esittänyt 1.6.2012 — Vitālijs Drozdovs, jota edustaa Valentīna Balakireva, v. AAS ”Baltikums”
   (Asia C-277/12)
   2012/C 235/18
   Oikeudenkäyntikieli: latvia
   
      Ennakkoratkaisua pyytänyt tuomioistuin
   
   Augstākās tiesas Senāts
   
      Pääasian asianosaiset
   
   
      Kantajat: Vitālijs Drozdovs, jota edustaa Valentīna Balakireva
   
      Vastaaja: AAS ”Baltikums”
   
      Ennakkoratkaisukysymykset
   
   
               1)
            
            
               Kattaako moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaansaattamista koskevan jäsenvaltioiden lainsäädännön lähentämisestä 24.4.1972 annetun neuvoston direktiivin 72/166/ETY (1) 3 artiklassa ja moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä 30.12.1983 annetun neuvoston direktiivin 84/5/ETY (2) 1 ja 2 artiklassa säädetty velvollisuus korvata henkilövahingot myös henkisen kärsimyksen?
            
         
               2)
            
            
               Jos ensimmäiseen kysymykseen vastataan myöntävästi, onko moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaansaattamista koskevan jäsenvaltioiden lainsäädännön lähentämisestä 24.4.1972 annetun neuvoston direktiivin 72/166/ETY 3 artiklaa ja moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä 30.12.1983 annetun neuvoston direktiivin 84/5/ETY 1 ja 2 artiklaa tulkittava siten, ettei kyseisissä säännöksissä anneta jäsenvaltiolle lupaa rajoittaa muun kuin aineellisen vahingon (henkisen kärsimyksen) perusteella maksettavan korvauksen enimmäismäärää siten, että se vahvistaa enimmäismäärän, joka on huomattavasti alempi kuin direktiiveissä ja kansallisessa lainsäädännössä vahvistettu vastuumäärä?
            
         
      (1)  EYVL L 103, s. 1.
   
      (2)  EYVL L 8, s. 17.